Primeiro ministro do Reino Unido

[miniatura|dereita|200px|[Tony Blair e Dick Cheney no 10 Downing Street, residencia oficial do primeiro ministro do Reino Unido.]] 
O **primeiro ministro do Reino Unido de Gran Bretaña e Irlanda do Norte** (*Prime Minister of the United Kingdom*, en inglés; *Prif Weinidogion e Deyrnas Unedig*, en galés; *Prìomhairean na Breatainne*, en gaélico escocés) é o xefe de Goberno do Reino Unido. Encabeza o Goberno da Súa Maxestade e do mesmo xeito que outros primeiros ministros da Commonwealth (que seguen a forma constitucional que se chama o sistema Westminster) exercita, xunto cos membros do seu gabinete, o poder executivo do Goberno Británico. O primeiro ministro exercita os poderes que pertencen teoricamente á *Súa Maxestade* o rei. Dende 2024 o primeiro ministro do Reino Unido é Keir Starmer.

O primeiro ministro adoita ser o líder do partido político maior na Cámara dos Comúns. Nas eleccións de 2010 o partido máis votado foi o Partido Conservador, este non obtivo a maioría absoluta e gobernou nunha coalición co Partido Liberal Demócrata.

## Historia 
O posto que o primeiro ministro desenvolvía durante o século XVIII non era un título oficial durante eses anos; estaba asociado co posto oficial de *First Lord of the Treasury* (*«Primeiro Lord do Tesouro»*). A descrición de "primeiro ministro" empregouse a primeira vez que Robert Walpole foi nomeado "Primeiro Lord do Tesouro" polo Rei Xurxo I en 1721. Ao principio, considerábase o título como un insulto, empregado polos seus inimigos para suxerir que Walpole tiña demasiado poder.

O título de "primeiro ministro" mencionouse a primeira vez nun documento oficial no Tratado de Berlín de 1878, do Primeiro Ministro Benjamin Disraeli. O título foi recoñecido oficialmente en 1905. A primeira persoa que foi chamada oficialmente como Primeiro Ministro foi *Sir* Henry Campbell-Bannerman. A primeira referencia do título nunha lei do Parlamento Británico foi en 1917.

## Nomeamento 
É o monarca o que oficialmente nomea ao primeiro ministro, pero está obrigado tradicionalmente a elixir á persoa que obteña o apoio maioritario da Cámara dos Comúns (normalmente o líder do partido cunha maioría de escanos nesa cámara). Se o primeiro ministro perde o apoio (pola aprobación dunha moción de censura, por exemplo) a convención obrígalle a dimitir.

O primeiro ministro nomea aos membros do Gabinete e aos outros ministros do goberno.

## Poderes e privilexios 
Non hai moitos poderes legais que pertenzan ao primeiro ministro; os seus poderes veñen dos poderes tradicionais do soberano e do control dunha maioría da Cámara dos Comúns. O Primeiro Ministro recomenda ao monarca o nomeamento de moitos oficiais do Estado Británico, incluíndo ministros do Goberno, embaixadores, os xefes das Forzas Armadas, e oficiais da administración pública; convencionalmente, o Rei (ou Raíña) adoita seguir sempre as recomendacións do Primeiro Ministro. Tamén, o Primeiro Ministro organiza o programa lexislativo do Parlamento e o traballo do Gabinete.

Tradicionalmente o primeiro ministro vive no 10 Downing Street, unha residencia en Londres que pertencía aos Primeiros Lores do Tesouro. O salario actual do Primeiro Ministro, que tamén pertence ao seu papel de *First Lord of the Treasury*, é de £127.334 por ano; tamén recibe £60,227 por ano por ser membro do Parlamento.

## Ocupantes do posto dende 1721 
[150px|miniatura|[Robert Walpole|*Sir* Robert Walpole, o primeiro primeiro ministro do Reino Unido]] 
* *Sir* Robert Walpole, Conde de Oxford (4 de abril de 1721 - 11 de febreiro de 1742) 
* Spencer Compton, Conde de Wilmington (16 de febreiro de 1742 - 2 de xullo de 1743) 
* Henry Pelham (27 de agosto de 1743 - 6 de marzo de 1754) 
* Thomas Pelham-Holles, Duque de Newcastle *(primeiro mandato)* (16 de marzo de 1754 - 16 de novembro de 1756) 
* William Cavendish, 4º duque de Devonshire (16 de novembro de 1756 - 25 de xuño de 1757) 
* Thomas Pelham-Holles, Duque de Newcastle *(segundo mandato)* (2 de xullo de 1757 - 26 de maio de 1762) 
* John Stuart, Conde de Bute (26 de maio de 1762 - 16 de abril de 1763) 
* George Grenville (16 de abril de 1763 - 13 de xullo de 1765) 
* Charles Watson-Wentworth, Marqués de Rockingham *(primeiro mandato)* (13 de xullo de 1765 - 30 de xullo de 1766) 
* William Pitt "O Vello", Conde de Chatham (30 de xullo de 1766 - 14 de outubro de 1768) 
* Augustus FitzRoy, Duque de Grafton (14 de outubro de 1768 - 28 de xaneiro de 1770) 
* Frederick North, Lord North (28 de xaneiro de 1770 - 22 de marzo de 1782) 
* Charles Watson-Wentworth, Marqués de Rockingham *(segundo mandato)* (27 de marzo de 1782 - 1 de xullo de 1782) 
* William Petty, Conde de Shelburne (4 de xullo de 1782 - 2 de abril de 1783) 
* William Cavendish-Bentinck, Duque de Portland *(primeiro mandato)* (2 de abril de 1783 - 19 de decembro de 1783) 
* William Pitt "O Novo" *(primeiro mandato)* (19 de decembro de 1783 - 14 de marzo de 1801) 
* Henry Addington (17 de marzo de 1801 - 10 de maio de 1804) 
* William Pitt "O Novo" *(segundo mandato)* (10 de maio de 1804 - 23 de xaneiro de 1806) 
* William Wyndham Grenville, Lord Grenville (11 de febreiro de 1806 - 31 de marzo de 1807) 
* William Cavendish-Bentinck, Duque de Portland *(segundo mandato)* (31 de marzo de 1807 - 4 de outubro de 1809) 
* Spencer Perceval (4 de outubro de 1809 - 11 de maio de 1812) *(único Primeiro Ministro asasinado)* 
* Robert Banks Jenkinson, Conde de Liverpool (8 de xuño de 1812 - 9 de abril de 1827) 
* George Canning (10 de abril de 1827 - 8 de agosto de 1827) 
* Frederick John Robinson, Vizconde de Goderich (31 de agosto de 1827 - 21 de xaneiro de 1828) 
* Arthur Wellesley, Duque de Wellington *(primeiro mandato)* (22 de xaneiro de 1828 - 16 de novembro de 1830) 
* Charles Grey, Conde Grey (22 de novembro de 1830 - 9 de xullo de 1834) 
* William Lamb, Vizconde de Melbourne *(primeiro mandato)* (16 de xullo de 1834 - 14 de novembro de 1834) 
* Arthur Wellesley, Duque de Wellington *(segundo mandato)* (14 de novembro de 1834 - 10 de decembro de 1834) 
* *Sir* Robert Peel *(primeiro mandato)* (10 de decembro de 1834 - 8 de abril de 1835) 
* William Lamb, Vizconde de Melbourne *(segundo mandato)* (18 de abril de 1835 - 30 de agosto de 1841)

### Primeiros ministros durante o reinado da Raíña Vitoria (1837–1901) 
### Primeiros ministros durante o reinado de Eduardo VII (1901–1910) 
### Primeiros ministros durante os reinados de Xurxo V (1910–1936) e Eduardo VIII (1936) 
### Primeiros ministros durante o reinado de Xurxo VI (1936–1952) 
### Primeiros ministros durante o reinado de Isabel II (1952–2022) 
### Primeiros ministros durante o reinado de Carlos III (2022-presente) 
## Notas 
## Véxase tamén 
### Bibliografía 
* 
* 
* 
* 
* 
* 
* 
* 
*